**Jászladány Nagyközségi Önkormányzat Képviselő-testülete**

**70/2022. (III. 24.) sz. határozata**

## Napirend kiegészítése

Jászladány Nagyközségi Önkormányzat Képviselő-testülete a következő napirendi ponttal egészíti ki mai ülésének napirendjét, melyet nyílt ülésben 20. pontként kíván tárgyalni:

20./ Előterjesztés a TOP\_Plusz-2.1.1-21-JN1 kódszámú „Önkormányzati épületek energetikai korszerűsítése” című pályázat kapcsán engedélyes és kiviteli tervek készítésére szolgáltató kiválasztására

Előadó: Bertalanné Drávucz Katalin polgármester

 Pénzügyi-Ellenőrző-Közbeszerzési Bizottság

**Jászladány Nagyközségi Önkormányzat Képviselő-testülete**

**71/2022. (III. 24.) sz. határozata**

## Napirend elfogadása

Jászladány Nagyközségi Önkormányzat Képviselő-testülete a következők szerint határozza meg mai ülésének napirendjét:

**Napirend:**

1. **Nonprofit szervezetek beszámolója a 2021. évi támogatás felhasználásáról**

 Előadó: Nonprofit szervezetek vezetői,

 Mezei Norbert pénzügyi osztályvezető

 Pénzügyi-Ellenőrző-Közbeszerzési Bizottság

1. **Javaslat a nonprofit szervezetek 2022. évi támogatásának felosztására**

 Előadó:Mezei Norbert pénzügyi osztályvezető,

 Pénzügyi-Ellenőrző-Közbeszerzési Bizottság

1. **Előterjesztés a személyes gondoskodást nyújtó szociális ellátásokról, azok igénybevételéről, valamint a fizetendő térítési díjakról szóló 10/2021. (VI. 28.) valamint a személyes gondoskodást nyújtó gyermekvédelmi alapellátásokról szóló 12 /2021. (VII. 26.) önkormányzati rendelet felülvizsgálatára**

 Előadó:Lovász Imre jegyző,

 Ügyrendi-Jogi-Szociális Bizottság

 Pénzügyi-Ellenőrző-Közbeszerzési Bizottság

1. **Beszámoló a nem közművel összegyűjtött háztartási hulladék 2021. évben történő elszállításáról**

 Előadó:Bagi Zsolt Arnold mb. intézményvezető,

 Ügyrendi-Jogi-Szociális Bizottság

1. **Beszámoló a Nagyközségi József Attila Művelődési Ház és Könyvtár 2021. évi munkájáról**

 Előadó:Kun Adrienn mb.intézményvezető,

 Ügyrendi-Jogi-Szociális Bizottság

1. **Előterjesztés a Nagyközségi József Attila Művelődési Ház és Könyvtár 2022. évi munkatervének elfogadására**

 Előadó:Kun Adrienn mb.intézményvezető,

 Ügyrendi-Jogi-Szociális Bizottság

1. **Előterjesztés az óvodai felvétellel kapcsolatos kérdések megtárgyalására**

 Előadó: Lajosné Kiss Klára intézményvezető,

 Ügyrendi-Jogi-Szociális Bizottság

1. **Előterjesztés közvilágítás felújítására vonatkozó árajánlat megtárgyalására**

 Előadó: Bertalanné Drávucz Katalin polgármester,

 Lovász Imre jegyző,

 Pénzügyi-Ellenőrző-Közbeszerzési Bizottság

1. **Előterjesztés a Jászsági Önkormányzatok Szövetsége részére fizetendő tagdíj összegének megállapításához szükséges adatok meghatározására, tagdíj összegének elfogadására**

 Előadó: Bertalanné Drávucz Katalin polgármester,

 Pénzügyi-Ellenőrző-Közbeszerzési Bizottság

1. **Előterjesztés az I. és III. számú háziorvosi körzetek háziorvosi álláshelyére kiírt pályázati eljárások elbírálására**

 Előadó: Bertalanné Drávucz Katalin polgármester,

 Lovász Imre jegyző,

 Ügyrendi-Jogi-Szociális Bizottság

1. **Előterjesztés a TOP-5.3.1-16-JN1-2017-00003 azonosítószámú, „Helyi közösségek fejlesztése Jászapáti járás 9 településének összefogásával” című projekt keretében kisértékű eszköz – gázzsámoly - beszerzésére**

 Előadó: Bertalanné Drávucz Katalin polgármester

1. **Előterjesztés a TOP-5.3.1-16-JN1-2017-00003 azonosítószámú, „Helyi közösségek fejlesztése Jászapáti járás 9 településének összefogásával” című projekt keretében kisértékű eszköz – irodai szék - beszerzésére**

 Előadó: Bertalanné Drávucz Katalin polgármester

1. **„Jászladány – útépítés” tárgyú közbeszerzési eljárásban nyertes kivitelező kiválasztása**

 Előadó: Bertalanné Drávucz Katalin polgármester,

 Pénzügyi-Ellenőrző-Közbeszerzési Bizottság,

 Bíráló Bizottság

1. **Előterjesztés az EFOP-1.6.2-16-2017-000035 azonosítószámon nyilvántartott „Komplex telepprogram Jászladányon II. – Szegregált élethelyzetek felszámolása komplex programokkal” című projekt keretében szociális munkás kiválasztására**

 Előadó:Bertalanné Drávucz Katalin polgármester

1. **Előterjesztés az EFOP-1.6.2-16-2017-000035 azonosítószámon nyilvántartott „Komplex telepprogram Jászladányon II. – Szegregált élethelyzetek felszámolása komplex programokkal” című projekt keretében informatikai eszközök és irodaszer beszerzésére szolgáltató kiválasztására**

 Előadó:Bertalanné Drávucz Katalin polgármester

1. **Előterjesztés az EFOP-2.4.1-16-2017-00065 azonosítószámú „Komplex telepprogram Jászladányon II – lakhatási feltételek fejlesztése” tárgyú közbeszerzési eljárásban nyertes kivitelező kiválasztására, valamint az új építés vonatkozásában közbeszerzési eljárásrész eredménytelenné nyilvánítása**

 Előadó: Lovász Imre szakmai vezető,

 Pénzügyi-Ellenőrző-Közbeszerzési Bizottság,

 Bíráló Bizottság

1. **Előterjesztés az EFOP-2.4.1-16-2017-00065 azonosítószámú „Komplex telepprogram Jászladányon II – lakhatási feltételek fejlesztése” című pályázat kapcsán új közbeszerzési eljárás megindítására**

 Előadó:Lovász Imre szakmai vezető,

 Pénzügyi-Ellenőrző-Közbeszerzési Bizottság

1. **Előterjesztés az EFOP-2.4.1-16-2017-00065 azonosítószámú „Komplex telepprogram Jászladányon II – lakhatási feltételek fejlesztése” című pályázat kapcsán műszaki ellenőr kiválasztására**

 Előadó:Lovász Imre szakmai vezető

1. **Előterjesztés a Nemzeti Kulturális Alap Könyvtárak és Levéltárak Kollégiuma által kiírt „Települési könyvtárak szakmai eszközfejlesztése, korszerűsítése” című pályázati felhíváson való részvételre, önerő biztosítására**

 Előadó: Kun Adrienn mb. intézményvezető,

 Pénzügyi-Ellenőrző-Közbeszerzési Bizottság

1. **Előterjesztés a TOP\_Plusz-2.1.1-21-JN1 kódszámú „Önkormányzati épületek energetikai korszerűsítése” című pályázat kapcsán engedélyes és kiviteli tervek készítésére szolgáltató kiválasztására**

 Előadó: Bertalanné Drávucz Katalin polgármester,

 Pénzügyi-Ellenőrző-Közbeszerzési Bizottság

**Zárt ülés**

1. **Jászladány Közszolgálatáért Díj odaítélése**

 Előadó: Bertalanné Drávucz Katalin polgármester,

 Ügyrendi-Jogi-Szociális Bizottság

1. **Előterjesztés a Jászladány 1800 hrsz-ú ingatlanra tett vételi ajánlat megtárgyalására**

 Előadó: Lovász Imre jegyző,

 Pénzügyi-Ellenőrző-Közbeszerzési Bizottság

**Jászladány Nagyközségi Önkormányzat Képviselő-testülete**

**72/2022. (III. 24.) sz. határozata**

**Nonprofit szervezetek beszámolójának elfogadása a 2021. évi támogatás felhasználásáról**

Jászladány Nagyközségi Önkormányzat Képviselő-testülete a Pénzügyi-Ellenőrző-Közbeszerzési Bizottság javaslatára figyelemmel elfogadja a nonprofit szervezetek beszámolóját a 2021. évi támogatás felhasználásáról az előterjesztés szerint.

**Jászladány Nagyközségi Önkormányzat Képviselő-testülete**

**73/2022. (III. 24.) sz. határozata**

**Jászladányi Postagalambsport Egyesület támogatása 2022. évben**

Jászladány Nagyközségi Önkormányzat Képviselő-testülete a Pénzügyi-Ellenőrző-Közbeszerzési Bizottság javaslatára figyelemmel 2022. évben a Jászladányi Postagalambsport Egyesület részére 25.000,- forint támogatást biztosít az önkormányzat 2022. évi költségvetésében a civil szervezetek részére elkülönített összegből.

Képviselő-testület felkéri a Polgármesteri Hivatal pénzügyi osztályát a támogatási szerződés elkészítésére, valamint felhatalmazza Bertalanné Drávucz Katalin polgármestert a támogatási szerződés aláírására.

**Jászladány Nagyközségi Önkormányzat Képviselő-testülete**

**74/2022. (III. 24.) sz. határozata**

**Jászladányi Roma Nemzetiségi Önkormányzat** **támogatása 2022. évben**

Jászladány Nagyközségi Önkormányzat Képviselő-testülete a Pénzügyi-Ellenőrző-Közbeszerzési Bizottság javaslatára figyelemmel 2022. évben a Jászladányi Roma Nemzetiségi Önkormányzat részére 180.000,- forint támogatást biztosít az önkormányzat 2022. évi költségvetésében a civil szervezetek részére elkülönített összegből.

Képviselő-testület felkéri a Polgármesteri Hivatal pénzügyi osztályát a támogatási szerződés elkészítésére, valamint felhatalmazza Bertalanné Drávucz Katalin polgármestert a támogatási szerződés aláírására.

**Jászladány Nagyközségi Önkormányzat Képviselő-testülete**

**75/2022. (III. 24.) sz. határozata**

**Egyetértés Sportegyesület** **támogatása 2022. évben**

Jászladány Nagyközségi Önkormányzat Képviselő-testülete a Pénzügyi-Ellenőrző-Közbeszerzési Bizottság javaslatára figyelemmel 2022. évben az Egyetértés Sportegyesület részére 400.000,- forint támogatást biztosít az önkormányzat 2022. évi költségvetésében a civil szervezetek részére elkülönített összegből.

Képviselő-testület felkéri a Polgármesteri Hivatal pénzügyi osztályát a támogatási szerződés elkészítésére, valamint felhatalmazza Bertalanné Drávucz Katalin polgármestert a támogatási szerződés aláírására.

**Jászladány Nagyközségi Önkormányzat Képviselő-testülete**

**76/2022. (III. 24.) sz. határozata**

**Új Iskoláért Alapítvány** **támogatása 2022. évben**

Jászladány Nagyközségi Önkormányzat Képviselő-testülete a Pénzügyi-Ellenőrző-Közbeszerzési Bizottság javaslatára figyelemmel 2022. évben az Új Iskoláért Alapítvány részére 25.000,- forint támogatást biztosít az önkormányzat 2022. évi költségvetésében a civil szervezetek részére elkülönített összegből.

Képviselő-testület felkéri a Polgármesteri Hivatal pénzügyi osztályát a támogatási szerződés elkészítésére, valamint felhatalmazza Bertalanné Drávucz Katalin polgármestert a támogatási szerződés aláírására.

**Jászladány Nagyközségi Önkormányzat Képviselő-testülete**

**77/2022. (III. 24.) sz. határozata**

**Jászladányi Polgárőr Egyesület** **támogatása 2022. évben**

Jászladány Nagyközségi Önkormányzat Képviselő-testülete a Pénzügyi-Ellenőrző-Közbeszerzési Bizottság javaslatára figyelemmel 2022. évben a Jászladányi Polgárőr Egyesület részére 700.000,- forint támogatást biztosít az önkormányzat 2022. évi költségvetésében a civil szervezetek részére elkülönített összegből.

Képviselő-testület felkéri a Polgármesteri Hivatal pénzügyi osztályát a támogatási szerződés elkészítésére, valamint felhatalmazza Bertalanné Drávucz Katalin polgármestert a támogatási szerződés aláírására.

**Jászladány Nagyközségi Önkormányzat Képviselő-testülete**

**78/2022. (III. 24.) sz. határozata**

**Magyar Vöröskereszt** **támogatása 2022. évben**

Jászladány Nagyközségi Önkormányzat Képviselő-testülete a Pénzügyi-Ellenőrző-Közbeszerzési Bizottság javaslatára figyelemmel 2022. évben a Magyar Vöröskereszt részére 50.000,- forint támogatást biztosít az önkormányzat 2022. évi költségvetésében a civil szervezetek részére elkülönített összegből.

Képviselő-testület felkéri a Polgármesteri Hivatal pénzügyi osztályát a támogatási szerződés elkészítésére, valamint felhatalmazza Bertalanné Drávucz Katalin polgármestert a támogatási szerződés aláírására.

**Jászladány Nagyközségi Önkormányzat Képviselő-testülete**

**79/2022. (III. 24.) sz. határozata**

**"Összhang" Művészeti Tehetséggondozó Közhasznú Alapítvány támogatása 2022. évben**

Jászladány Nagyközségi Önkormányzat Képviselő-testülete a Pénzügyi-Ellenőrző-Közbeszerzési Bizottság javaslatára figyelemmel 2022. évben a "Összhang" Művészeti Tehetséggondozó Közhasznú Alapítvány részére 25.000,- forint támogatást biztosít az önkormányzat 2022. évi költségvetésében a civil szervezetek részére elkülönített összegből.

Képviselő-testület felkéri a Polgármesteri Hivatal pénzügyi osztályát a támogatási szerződés elkészítésére, valamint felhatalmazza Bertalanné Drávucz Katalin polgármestert a támogatási szerződés aláírására.

**Jászladány Nagyközségi Önkormányzat Képviselő-testülete**

**80/2022. (III. 24.) sz. határozata**

**Aranykalász Vadásztársaság** **támogatása 2022. évben**

Jászladány Nagyközségi Önkormányzat Képviselő-testülete a Pénzügyi-Ellenőrző-Közbeszerzési Bizottság javaslatára figyelemmel 2022. évben az Aranykalász Vadásztársaság részére 25.000,- forint támogatást biztosít az önkormányzat 2022. évi költségvetésében a civil szervezetek részére elkülönített összegből.

Képviselő-testület felkéri a Polgármesteri Hivatal pénzügyi osztályát a támogatási szerződés elkészítésére, valamint felhatalmazza Bertalanné Drávucz Katalin polgármestert a támogatási szerződés aláírására.

**Jászladány Nagyközségi Önkormányzat Képviselő-testülete**

**81/2022. (III. 24.) sz. határozata**

##### Életet az Éveknek Hagyományőrző Klub támogatásának elutasításáról

Jászladány Nagyközségi Önkormányzat Képviselő-testülete 2022. évben nem támogatja az Életet az Éveknek Hagyományőrző Klubot, tekintettel arra, hogy az egyesület nem bejegyzett szervezet, nem rendelkezik adószámmal, így a támogatás pénzügyi elszámolása nem valósítható meg.

**Jászladány Nagyközségi Önkormányzat Képviselő-testülete**

**82/2022. (III. 24.) sz. határozata**

**A nonprofit szervezetek részére tartalékkeret elkülönítése 2022. évben**

Jászladány Nagyközségi Önkormányzat Képviselő-testülete a Pénzügyi-Ellenőrző-Közbeszerzési Bizottság javaslatára figyelemmel az önkormányzat 2022. évi költségvetésében a civil szervezetek részére biztosított összegből 70.000,- forint tartalékkeretet különít el.

**Jászladány Nagyközségi Önkormányzat Képviselő-testülete**

**83/2022. (III. 24.) sz. határozata**

**A személyes gondoskodást nyújtó szociális ellátásokról, azok igénybevételéről, valamint a fizetendő térítési díjakról szóló 10/2021. (VI. 28.) önkormányzati rendelet és a személyes gondoskodást nyújtó gyermekvédelmi alapellátásokról szóló 12 /2021. (VII. 26.) önkormányzati rendelet felülvizsgálatára**

Jászladány Nagyközségi Önkormányzat Képviselő-testülete az Ügyrendi-Jogi-Szociális Bizottság és a Pénzügyi-Ellenőrző-Közbeszerzési Bizottság javaslatára figyelemmel elfogadja a személyes gondoskodást nyújtó szociális ellátásokról, azok igénybevételéről, valamint a fizetendő térítési díjakról szóló 10/2021. (VI. 28.) önkormányzati rendelet és a személyes gondoskodást nyújtó gyermekvédelmi alapellátásokról szóló 12 /2021. (VII. 26.) önkormányzati rendelet felülvizsgálatát az előterjesztés szerint.

**Jászladány Nagyközségi Önkormányzat Képviselő-testülete**

**84/2022. (III. 24.) sz. határozata**

**A nem közművel összegyűjtött háztartási hulladék 2021. évben történő elszállításáról szóló beszámoló elfogadásáról**

Jászladány Nagyközségi Önkormányzat Képviselő-testülete az Ügyrendi-Jogi-Szociális Bizottság javaslatára figyelemmel elfogadja a nem közművel összegyűjtött háztartási hulladék 2021. évben történő elszállításáról szóló beszámolót az előterjesztés szerint, a szóbeli kiegészítéssel együtt, mely alapján az elszállított nem közművel összegyűjtött háztartási hulladék 2021. évben összesen 65 m3.

**Jászladány Nagyközségi Önkormányzat Képviselő-testülete**

**85/2022. (III. 24.) sz. határozata**

**A Nagyközségi József Attila Művelődési Ház és Könyvtár 2021. évi beszámolójának elfogadásáról**

Jászladány Nagyközségi Önkormányzat Képviselő-testülete megtárgyalta, és az Ügyrendi-Jogi-Szociális Bizottság javaslatára figyelemmel elfogadja a Nagyközségi József Attila Művelődési Ház és Könyvtár 2021. évi beszámolóját az előterjesztés szerint.

**Jászladány Nagyközségi Önkormányzat Képviselő-testülete**

**86/2022. (III. 24.) sz. határozata**

**A Nagyközségi József Attila Művelődési Ház és Könyvtár 2022. évi munkatervének elfogadásáról**

Jászladány Nagyközségi Önkormányzat Képviselő-testülete megtárgyalta, és az Ügyrendi-Jogi-Szociális Bizottság javaslatára figyelemmel elfogadja a Nagyközségi József Attila Művelődési Ház és Könyvtár 2022. évi munkatervét az előterjesztés szerint.

**Jászladány Nagyközségi Önkormányzat Képviselő-testülete**

**87/2022. (III. 24.) sz. határozata**

**Az óvodai felvétellel kapcsolatos feltétel meghatározására**

Jászladány Nagyközségi Önkormányzat Képviselő-testülete az Ügyrendi-Jogi-Szociális Bizottsága javaslatára figyelemmel az óvodai felvételt a jelentkezés sorrendje alapján határozza meg arra az estre, ha az óvodába felvételt kérő gyermekek száma meghaladja a felvehető gyermekek engedélyezett számát.

**Jászladány Nagyközségi Önkormányzat Képviselő-testülete**

**88/2022. (III. 24.) sz. határozata**

**A közvilágítás felújítására vonatkozó árajánlat elutasítására**

Jászladány Nagyközségi Önkormányzat Képviselő-testülete a Pénzügyi-Ellenőrző-Közbeszerzési Bizottság javaslatára a közvilágítás felújítására vonatkozó ajánlatot nem fogadja el, tekintettel arra, hogy az önkormányzat költségvetésében nincs forrás a felújításra.

**Jászladány Nagyközségi Önkormányzat Képviselő-testülete**

**89/2022. (III. 24.) sz. határozata**

**A Jászsági Önkormányzatok Szövetsége részére fizetendő tagdíj összegének elfogadására**

Jászladány Nagyközségi Önkormányzat Képviselő-testülete a Pénzügyi-Ellenőrző-Közbeszerzési Bizottság javaslatára figyelemmel elfogadja a Jászsági Önkormányzatok Szövetsége részére fizetendő 2022. évi tagdíját az alábbiak szerint:

Jászladány lakosságszáma (2021. évi adat) alapján:

5590 fő x 10,- forint/lakos 55.900,- forint

A település 1,2 lakosra jutó iparűzési adója

(2021. évi adóerő képesség: 22.527,- Ft/fő) 27.030,- forint

A tagdíj összege összesen: 82.930,- forint.

A 2022. évi tagdíj befizetésének határideje: 2022. június 30.

**Jászladány Nagyközségi Önkormányzat Képviselő-testülete**

**90/2022. (III. 24.) sz. határozata**

**Az I. számú háziorvosi körzet háziorvosi álláshelyére kiírt pályázati eljárás eredménytelenné nyilvánítására**

Jászladány Nagyközségi Önkormányzat Képviselő-testülete az Ügyrendi-Jogi-Szociális Bizottság javaslatára az I. számú háziorvosi körzet háziorvosi álláshelyére kiírt pályázati eljárást eredménytelenné nyilvánítja, tekintettel arra, hogy határidőben nem érkezett be pályázat.

**Jászladány Nagyközségi Önkormányzat Képviselő-testülete**

**91/2022. (III. 24.) sz. határozata**

**A III. számú háziorvosi körzet háziorvosi álláshelyére kiírt pályázati eljárás eredménytelenné nyilvánítására**

Jászladány Nagyközségi Önkormányzat Képviselő-testülete az Ügyrendi-Jogi-Szociális Bizottság javaslatára a III. számú háziorvosi körzet háziorvosi álláshelyére kiírt pályázati eljárást eredménytelenné nyilvánítja, tekintettel arra, hogy határidőben nem érkezett be pályázat.

**Jászladány Nagyközségi Önkormányzat Képviselő-testülete**

**92/2022. (III. 24.) sz. határozata**

**Az I. számú háziorvosi körzet háziorvosi álláshelyére pályázat kiírására**

Jászladány Nagyközségi Önkormányzat Képviselő-testülete elfogadja az I. számú háziorvosi körzet háziorvosi álláshelyére pályázat kiírását az előterjesztés szerinti tartalommal.

**Jászladány Nagyközségi Önkormányzat Képviselő-testülete**

**93/2022. (III. 24.) sz. határozata**

**Az III. számú háziorvosi körzet háziorvosi álláshelyére pályázat kiírására**

Jászladány Nagyközségi Önkormányzat Képviselő-testülete elfogadja a III. számú háziorvosi körzet háziorvosi álláshelyére pályázat kiírását az előterjesztés szerinti tartalommal.

**Jászladány Nagyközségi Önkormányzat Képviselő-testülete**

**94/2022. (III. 24.) sz. határozata**

**Az I. és III. számú háziorvosi körzet háziorvosi álláshelyére beérkezett pályázatok véleményezésére bíráló bizottság létrehozására**

Jászladány Nagyközségi Önkormányzat Képviselő-testülete bíráló bizottságot hoz létre az I. és III. számú háziorvosi körzet álláshelyére kiírásra kerülő pályázati felhívásokra beérkezett pályázatok elbírálására.

A bizottság megbízatása e feladat ellátásának idejére szól.

Képviselő-testület a bíráló bizottság tagjainak megválasztja Bertalanné Drávucz Katalin polgármestert, Tóth Imrét, a Pénzügyi-Ellenőrző-Közbeszerzési Bizottság elnökét, Seresné Lados Évát, az Ügyrendi-Jogi-Szociális Bizottság elnökét, és Dr. Bakos Beáta képviselőt, háziorvost.

**Jászladány Nagyközségi Önkormányzat Képviselő-testülete**

**95/2022. (III. 24.) sz. határozata**

**A TOP-5.3.1-16-JN1-2017-00003 azonosítószámú, „Helyi közösségek fejlesztése Jászapáti járás 9 településének összefogásával" című projekt keretében eszközbeszerzés tárgyában szolgáltató kiválasztására**

Jászladány Nagyközségi Önkormányzat Képviselő-testülete a TOP-5.3.1-16-JN1-2017-00003 azonosítószámú, „Helyi közösségek fejlesztése Jászapáti járás 9 településének összefogásával” című projekt keretében – gázzsámoly –eszközbeszerzése tárgyában a KAPPA Gasztro Kft. (5000 Szolnok, Uszály utca 22.) árajánlatát fogadja el nettó 166.010,- Ft + 44.823,- ÁFA, összesen bruttó 210.833,- Ft összegben. Képviselő-testület a forrást a projekt költségvetéséből biztosítja, egyben megbízza a polgármester a szerződés aláírására.

Felelős: polgármester

Határidő: azonnal

**Jászladány Nagyközségi Önkormányzat Képviselő-testülete**

**96/2022. (III. 24.) sz. határozata**

**A TOP-5.3.1-16-JN1-2017-00003 azonosítószámú, „Helyi közösségek fejlesztése Jászapáti járás 9 településének összefogásával" című projekt keretében eszközbeszerzés tárgyában szolgáltató kiválasztására**

Jászladány Nagyközségi Önkormányzat Képviselő-testülete a TOP-5.3.1-16-JN1-2017-00003 azonosítószámú, „Helyi közösségek fejlesztése Jászapáti járás 9 településének összefogásával” című projekt keretében – irodai szék – eszközbeszerzése tárgyában a Mindenhez is Kft. (5130 Jászapáti, Beöthy István utca 25.) árajánlatát fogadja el nettó 140.070,- Ft + 37.819,- ÁFA, összesen bruttó 177.889,- Ft összegben. Képviselő-testület a forrást a projekt költségvetéséből biztosítja, egyben megbízza a polgármester a szerződés aláírására.

Felelős: polgármester

Határidő: azonnal

**Jászladány Nagyközségi Önkormányzat Képviselő-testülete**

**97/2022. (III. 24.) sz. határozata**

**„Jászladány – útépítés” tárgyú közbeszerzési eljárásban nyertes kivitelező kiválasztására, valamint az 59/2022. (II. 24.) számú képviselő-testületi határozat módosítására**

Jászladány Nagyközségi Önkormányzat Képviselő-testülete a Pénzügyi-Ellenőrző-Közbeszerzési Bizottság és a Bíráló Bizottság javaslatára figyelemmel az alábbiakról dönt:

1.) A PE-DA KER Szolgáltató és Kereskedelmi Korlátolt Felelősségű Társaság ajánlattevő ajánlatát megfelelőnek nyilvánítja valamennyi rész esetében, tekintettel arra, hogy ajánlatában benyújtott dokumentumok alapján megfelel az ajánlati felhívásban, az ajánlati felhívást kiegészítő dokumentációban, valamint a jogszabályokban meghatározott feltételeknek és kizáró ok az ajánlattevővel kapcsolatban nem merült fel.

2.) Jelen közbeszerzési eljárásban valamennyi rész esetében a PE-DA KER Szolgáltató és Kereskedelmi Korlátolt Felelősségű Társaság ajánlattevő ajánlatát érvényesnek nyilvánítja tekintettel arra, hogy ajánlattevő alkalmas a szerződés teljesítésére, vele szemben kizáró ok nem áll fenn.

3.) Jelen közbeszerzési eljárásban a PE-DA KER Szolgáltató és Kereskedelmi Korlátolt Felelősségű Társaság ajánlattevőt nyertesnek nyilvánítja valamennyi rész vonatkozásában arra tekintettel, hogy a megjelölt ajánlattevő tette az értékelési szempont szerinti legkedvezőbb ár-érték aránnyal rendelkező érvényes ajánlatot.

4.) Jelen közbeszerzési eljárást eredményesnek nyilvánítja valamennyi rész vonatkozásában.

5.) Képviselő-testület módosítja az 59/2022. (II. 24.) számú határozatát, és az

1. ajánlati rész esetében nettó 159.964,- Ft
2. ajánlati rész esetében nettó 98.607,- Ft

többletforrást biztosít az önkormányzat 2022. évi költségvetésében.

Képviselő-testület felhatalmazza Bertalanné Drávucz Katalin polgármestert a szerződés aláírására.

**Jászladány Nagyközségi Önkormányzat Képviselő-testülete**

**98/2022. (III. 24.) sz. határozata**

**Az EFOP-1.6.2-16-2017-00035 azonosítószámú „Komplex telepprogram Jászladányon II - Szegregált élethelyzetek felszámolása komplex programokkal” című projekt keretében szociális munkás kiválasztására**

Jászladány Nagyközségi Önkormányzat Képviselő-testülete a 195/2020. (VIII. 31.) számú képviselő-testületi határozatát módosítja ésaz EFOP-1.6.2-16-2017-00035 azonosítószámú „Komplex telepprogram Jászladányon II” című projektben Péntek Mónika szociális munkás helyett kiválasztja Zanáné Horváth Ágnest (5054 Jászalsószentgyörgy, Pacsirta út 4.), és elfogadja ajánlatát bruttó 175.000,- Ft/hó összegben.

Képviselő-testület a forrást a projekt költségvetéséből biztosítja, valamint megbízza Bertalanné Drávucz Katalin polgármestert a 2022. április 1-től 2023. augusztus 31-ig (17 hónap) tartó megbízási szerződés megkötésével.

 Felelős: polgármester

 Határidő: azonnal

**Jászladány Nagyközségi Önkormányzat Képviselő-testülete**

**99/2022. (III. 24.) sz. határozata**

**Az EFOP-1.6.2-16-2017-000035 azonosítószámon nyilvántartott „Komplex telepprogram Jászladányon II „címmel támogatást nyert projekt megvalósításához kapcsolódó informatikai és irodai eszközök beszerzésére, szolgáltató kiválasztására**

Jászladány Nagyközségi Önkormányzat Képviselő-testülete az EFOP-1.6.2-16-2017-000035 azonosítószámon nyilvántartott „Komplex telepprogram Jászladányon II „címmel támogatást nyert projekt kapcsán informatikai és irodai eszközök beszerzése tárgyában a PC Support Kft. (székhelye: 5100 Jászberény, Páfrány utca 41.) ajánlatát fogadja el bruttó 3.778.858,- forint összegben.

Képviselő-testület a forrást a projekt költségvetéséből biztosítja, egyben megbízza a polgármestert a szerződés aláírására.

 Felelős: polgármester

 Határidő: azonnal

**Jászladány Nagyközségi Önkormányzat Képviselő-testülete**

**100/2022. (III. 24.) sz. határozata**

**Az EFOP-2.4.1-16-2017-00065 azonosítószámú „Komplex telepprogram Jászladányon II – lakhatási feltételek fejlesztése” tárgyú közbeszerzési eljárásban nyertes kivitelező kiválasztására, valamint az új építés vonatkozásában közbeszerzési eljárásrész eredménytelenné nyilvánítása**

Jászladány Nagyközségi Önkormányzat Képviselő-testülete a Pénzügyi-Ellenőrző-Közbeszerzési Bizottság és a Bíráló Bizottság javaslatára figyelemmel az alábbiakról dönt:

1. A közbeszerzési eljárás 1 – 5. és 7. részeit eredményesnek nyilvánítja.
2. A közbeszerzési eljárás 6. részét a Kbt. 75. § (1) bekezdés b) pontja alapján eredménytelenné nyilvánítja, tekintettel arra, hogy csak érvénytelen ajánlatot nyújtottak be.
3. A közbeszerzési eljárás 1 – 5. és 7. részeiben a Nagyközség Üzemeltetési és Vagyonkezelő Intézmény ajánlattevő ajánlatát érvényessé nyilvánítja.
4. A közbeszerzési eljárás valamennyi részében az Otthonom Invest Korlátolt Felelősségű Társaság ajánlattevő ajánlatát a Kbt. 73. § (1) bekezdés e) pontja alapján érvénytelenné nyilvánítja.
5. A közbeszerzési eljárás 1 – 5. és 7. részeiben a Nagyközség Üzemeltetési és Vagyonkezelő Intézményt hirdeti ki nyertesként.
6. A 4. rész esetében az ajánlati ár 2.107.644,- Ft, meghaladja a rendelkezésre álló fedezet 2.090.820,- Ft összegét, az 5. rész esetében az ajánlati ár 4.991.353,- Ft, szintén meghaladja a rendelkezésre álló fedezet 4.732.567,- Ft összegét, így a szerződéskötéshez a fedezet kiegészítése szükséges, míg a 6. rész esetében az ajánlati ár 10.282.198,- Ft, meghaladja a rendelkezésre álló fedezet 9.798.425,- Ft összegét, erre tekintettel a fedezethez szükséges átcsoportosítást rendeli el a szerződéskötés érdekében.
7. Felhatalmazza a polgármestert a szerződés megkötésére.
8. Az eredménytelen rész esetében elhatározza, hogy új közbeszerzési eljárás lefolytatása szükséges az előző kiírás szerinti változatlan tartalommal. Az új közbeszerzési eljárás megindítható.

**Jászladány Nagyközségi Önkormányzat Képviselő-testülete**

**101/2022. (III. 24.) sz. határozata**

**Az EFOP-2.4.1-16-2017-00065 azonosítószámú, „Komplex telepprogram Jászladányon II –lakhatási feltételek fejlesztése” című projekt keretében új közbeszerzési eljárás megindítására**

Jászladány Nagyközségi Önkormányzat Képviselő-testülete a Pénzügyi-Ellenőrző-Közbeszerzési Bizottság javaslatára figyelemmel az EFOP-2.4.1-16-2017-00065 azonosítószámú, „Komplex telepprogram Jászladányon II. –lakhatási feltételek fejlesztése” című projekt keretében a Vasút u. 1/A. sz. (1794/1 hrsz.) valamint a 1794/2 hrsz. épület kivitelezések tárgyában új közbeszerzési eljárás megindítására vonatkozó ajánlattételi felhívást elfogadja az előterjesztés szerinti tartalommal.

**Jászladány Nagyközségi Önkormányzat Képviselő-testülete**

**102/2022. (III. 24.) sz. határozata**

**Az EFOP-2.4.1-16-2017-00065 azonosítószámú, „Komplex telepprogram Jászladányon II –lakhatási feltételek fejlesztése” című projekt keretében új közbeszerzési eljárásban bíráló bizottság létrehozásáról**

Jászladány Nagyközségi Önkormányzat Képviselő-testülete a Pénzügyi-Ellenőrző-Közbeszerzési Bizottság javaslatára figyelemmel dönt arról, hogy az EFOP-2.4.1-16-2017-00065 azonosítószámú, „Komplex telepprogram Jászladányon II – lakhatási feltételek fejlesztése” című projekt keretében a Vasút u. 1/A. sz. (1794/1 hrsz.) és a 1794/2 hrsz. alatti épület kivitelezések új közbeszerzési eljárásban Bíráló bizottsági tagként megbízza az alábbi személyeket:

1. Dr. Fülöp Gyula jogi, közbeszerzési szakértelem,
2. Mezei Norbert pénzügyi szakértelem,
3. Dankó Zoltán műszaki szakértelem.

**Jászladány Nagyközségi Önkormányzat Képviselő-testülete**

**103/2022. (III. 24.) sz. határozata**

**Az EFOP-2.4.1-16-2017-00065 azonosítószámú, „Komplex telepprogram Jászladányon II – lakhatási feltételek fejlesztése” című projekt kapcsán műszaki ellenőr kiválasztására**

Jászladány Nagyközségi Önkormányzat Képviselő-testülete az EFOP-2.4.1-16-2017-00065 azonosítószámú, „Komplex telepprogram Jászladányon II – lakhatási feltételek fejlesztése” című projektben műszaki ellenőri feladatok ellátására Hornyák János e.v. (5100 Jászberény, Riszner sétány 6.) árajánlatát fogadja el nettó 2.000.000,- Ft + 0,- Ft ÁFA, összesen bruttó 2.000.000,- Ft összegben.

Képviselő-testület a forrást a projekt költségvetéséből biztosítja, egyben megbízza a polgármestert a szerződés aláírására.

 Felelős: polgármester

 Határidő: azonnal

**Jászladány Nagyközségi Önkormányzat Képviselő-testülete**

**104/2022. (III. 24.) sz. határozata**

**A Nemzeti Kulturális Alap Könyvtárak és Levéltárak Kollégiuma által kiírt „Települési könyvtárak szakmai eszközfejlesztése, korszerűsítése” című pályázati felhíváson való részvételre, önerő biztosítására**

Jászladány Nagyközségi Önkormányzat Képviselő-testülete a Pénzügyi-Ellenőrző-Közbeszerzési Bizottság javaslatára figyelemmel hozzájárul, hogy a Nagyközségi József Attila Művelődési Ház és Könyvtár pályázatot nyújtson be a Nemzeti Kulturális Alap Könyvtárak és Levéltárak Kollégiuma által kiírt „Települési könyvtárak szakmai eszközfejlesztése, korszerűsítése” című pályázati felhívásra.

Képviselő-testület a pályázathoz szükséges önerőt a Nagyközségi József Attila Művelődési Ház és Könyvtár 2022. évi költségvetésének **„Szakmai tevékenységet segítő szolgáltatások teljesítése” megnevezésű költségsoron biztosítja.**

**Az önkormányzat felkéri Kun Adrienn mb. intézményvezetőt a pályázat benyújtására.**

**Jászladány Nagyközségi Önkormányzat Képviselő-testülete**

**105/2022. (III. 24.) sz. határozata**

**A TOP\_Plusz-2.1.1-21-JN1 kódszámú, „Önkormányzati épületek energetikai korszerűsítése” című pályázat engedélyes és kiviteli tervek készítésére tervező kiválasztására**

Jászladány Nagyközségi Önkormányzat Képviselő-testülete a TOP\_Plusz-2.1.1-21-JN1 kódszámú, „Önkormányzati épületek energetikai korszerűsítése” című pályázatban engedélyes és kiviteli tervek készítésére a DECONIM Kft. (4400 Nyíregyháza, Dózsa György u. 41.) árajánlatát fogadja el nettó 5.150.000,- Ft + 1.390.500,- Ft ÁFA, összesen bruttó 6.540.500,- Ft összegben.

Képviselő-testület a forrást a projekt költségvetéséből biztosítja, egyben megbízza a polgármestert a szerződés aláírására.

 Felelős: polgármester

 Határidő: azonnal

**Zárt ülés:**

|  |  |  |
| --- | --- | --- |
| 106/2022. (III. 24.) testületi hat. |  | Homoki Viktor c. r. törzszászlós részére Jászladány Közszolgálatáért Díj adományozása |
| 107/2022. (III. 24.) testületi hat. |  | Turucz Istvánné közalkalmazott részére Jászladány Közszolgálatáért Díj adományozása |
| 108/2022. (III. 24.) testületi hat. |  | Kállai Miklósné közalkalmazott részére Jászladány Közszolgálatáért Díj adományozása |
| 109/2022. (III. 24.) testületi hat. |  | Kiss Andrea közalkalmazott részére Jászladány Közszolgálatáért Díj adományozása |
| 110/2022. (III. 24.) testületi hat. |  | A Jászladány, 1800 hrsz-ú ingatlanra tett vételi ajánlat elutasítására |